Der er som sådan ikke nogen bivirkninger ved kiropraktik. Det er heller ikke farligt, hvis dit dyr er i hænderne på en, der ved hvad han/hun laver. Hyppige ”bivirkninger” som jeg tit ser efter kiropraktik, kan være øget tarmaktivitet (luft i maven) og træthed. Der kan også opstå smerter andre steder end det behandlede område. Dette er normalt og blot et udtryk for, at vi arbejder os ind til det egentlige problem. Bivirkningerne efter kiropraktik forsvinder inden for en dag efter behandlingen.